CELEX: 32022R0877
Language: lv
Date: 2022-06-03 00:00:00
Title: Padomes Regula (ES) 2022/877 (2022. gada 3. jūnijs), ar ko groza Regulu (EK) Nr. 765/2006 par ierobežojošiem pasākumiem, ņemot vērā situāciju Baltkrievijā un Baltkrievijas iesaistīšanos Krievijas agresijā pret Ukrainu

3.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 153/11
               
            
         PADOMES REGULA (ES) 2022/877
         (2022. gada 3. jūnijs),
         ar ko groza Regulu (EK) Nr. 765/2006 par ierobežojošiem pasākumiem, ņemot vērā situāciju Baltkrievijā un Baltkrievijas iesaistīšanos Krievijas agresijā pret Ukrainu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 215. pantu,
         ņemot vērā Padomes Lēmumu 2012/642/KĀDP (2012. gada 15. oktobris) par ierobežojošiem pasākumiem saistībā ar situāciju Baltkrievijā un Baltkrievijas iesaistīšanos Krievijas agresijā pret Ukrainu (1),
         ņemot vērā Savienības Augstā pārstāvja ārlietās un drošības politikas jautājumos un Eiropas Komisijas kopēju priekšlikumu,
         tā kā:
         
                     (1)
                  
                  
                     Padome 2006. gada 18. maijā pieņēma Regulu (EK) Nr. 765/2006 (2).
                  
               
                     (2)
                  
                  
                     Ar Regulu (EK) Nr. 765/2006 tiek īstenoti pasākumi, kas paredzēti Lēmumā 2012/642/KĀDP.
                  
               
                     (3)
                  
                  
                     Ar Padomes Lēmumu (KĀDP) 2022/882 (3) paplašina sankciju tvērumu, lai īstenotu Eiropadomes 2022. gada 24. marta secinājumus pēc Baltkrievijas iesaistīšanās nepieņemamajā un nelikumīgajā Krievijas militārajā agresijā pret Ukrainu, kas saskaņā ar starptautiskajām tiesībām ir kvalificējama kā agresijas akts.
                  
               
                     (4)
                  
                  
                     Ņemot vērā situācijas nopietnību, ir nepieciešams veikt papildu pasākumus. Līdz ar to ar Lēmumu (KĀDP) 2022/882 tika paplašināts to vienību saraksts, kurām piemēro ierobežojumus attiecībā uz atļaujām pārdot, piegādāt, nodot vai eksportēt divējāda lietojuma preces un tehnoloģijas, kā arī preces un tehnoloģijas, kas varētu veicināt Baltkrievijas militārās un tehnoloģiskās jaudas palielināšanu vai tās aizsardzības un drošības sektora attīstību. Ar Lēmumu (KĀDP) 2022/882 arī tiek paplašināts to Baltkrievijas kredītiestāžu un šo kredītiestāžu Baltkrievijas meitasuzņēmumu saraksts, kuriem piemēro ierobežojošus pasākumus attiecībā uz specializētu finanšu ziņojumapmaiņas pakalpojumu sniegšanu.
                  
               
                     (5)
                  
                  
                     Tādēļ būtu attiecīgi jāgroza Regula (EK) Nr. 765/2006,
                  
               IR PIEŅĒMUSI ŠO REGULU.
         
            1. pants
            Regulu (EK) Nr. 765/2006 groza šādi:
            
                        1)
                     
                     
                        regulas 1.zb pantu aizstāj ar šādu:
                        
                           “1.zb pants
                           
                              1.   Ir aizliegts sniegt specializētus finanšu ziņojumapmaiņas pakalpojumus, ko izmanto finanšu datu apmaiņai, juridiskajām personām, vienībām vai struktūrām, kuras uzskaitītas XV pielikumā, vai jebkurai juridiskai personai, vienībai vai struktūrai, kura iedibināta Baltkrievijā un kurai vairāk nekā 50 % īpašuma daļu tieši vai netieši ir XV pielikumā uzskaitītas vienības īpašumā.
                           
                           
                              2.   Attiecībā uz ikvienu juridisko personu, vienību vai struktūru, kas minēta XV pielikumā, 1. punktā noteiktais aizliegums tiek piemērots, sākot no datuma, kas tai norādīts minētajā pielikumā. Aizliegums tiek piemērots no tā paša datuma jebkurai juridiskajai personai, vienībai vai struktūrai, kura iedibināta Baltkrievijā un kurai vairāk nekā 50 % īpašuma daļu tieši vai netieši ir XV pielikumā uzskaitītas vienības īpašumā. ”;
                           
                        
                     
                  
                        2)
                     
                     
                        regulas 9. panta 1. punktu aizstāj ar šādu:
                        
                           “1.   Dalībvalstis paredz noteikumus par sankcijām, tai skaitā kriminālsodiem, ko piemēro par šīs regulas pārkāpumiem, un veic visus vajadzīgos pasākumus, lai nodrošinātu to īstenošanu. Paredzētajām sankcijām jābūt iedarbīgām, samērīgām un atturošām. Dalībvalstis arī paredz atbilstīgus pasākumus no šādiem pārkāpumiem gūtu ieņēmumu konfiskācijai.”;
                        
                     
                  
                        3)
                     
                     
                        regulas (EK) Nr. 765/2006 V pielikumu aizstāj ar tekstu šīs regulas I pielikumā;
                     
                  
                        4)
                     
                     
                        regulas (EK) Nr. 765/2006 XV pielikumu aizstāj ar tekstu šīs regulas II pielikumā.
                     
                  
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 3. jūnijā
            
               
                  Padomes vārdā –
               
               
                  priekšsēdētāja
               
               C. COLONNA
            
         
         
            (1)  OV L 285, 17.10.2012., 1. lpp.
         
         
            (2)  Padomes Regula (EK) Nr. 765/2006 (2006. gada 18. maijs) par ierobežojošiem pasākumiem, ņemot vērā situāciju Baltkrievijā un Baltkrievijas iesaistīšanos Krievijas agresijā pret Ukrainu (OV L 134, 20.5.2006., 1. lpp.).
         
            (3)  Padomes Lēmums (KĀDP) 2022/882 (2022. gada 3. jūnijs), ar ko groza Padomes Lēmumu 2012/642/KĀDP par ierobežojošiem pasākumiem saistībā ar situāciju Baltkrievijā un Baltkrievijas iesaistīšanos Krievijas agresijā pret Ukrainu (OV L 153, 3.6.2022., .... lpp.).
      
      
         
            I PIELIKUMS
            
               
                  
                     “V PIELIKUMS
                     
                        REGULAS 1.e PANTA 7. PUNKTĀ, 1.f PANTA 7. PUNKTĀ UN 1.fa PANTA 1. PUNKTĀ MINĒTO FIZISKO VAI JURIDISKO PERSONU SARAKSTS
                     
                     Baltkrievijas Aizsardzības ministrija
                     140 Repair Plant JSC
                     558 Repair Plant JSC
                     2566 Radioelectronic Armament Repair Plant JSC
                     AGAT - Control Systems - Managing Company of Geoinformation Control Systems Holding, JSC
                     AGAT - Electromechanical Plant OJSC
                     AGAT - SYSTEM
                     ATE - Engineering LLC
                     BelOMO Holding
                     Belspetsvneshtechnika SFTUE
                     Beltechexport CJSC
                     BSVT-New Technologies
                     
                        Gomel reģiona (oblast) izpildkomitejas Iekšlietu departaments
                     Baltkrievijas Republikas Iekšlietu ministrijas iekšējais karaspēks
                     KGB Alpha
                     Kidma Tech OJSC
                     Minotor-Service
                     Minsk Wheeled Tractor Plant
                     Oboronnye Initsiativy LLC
                     OJS KB Radar Managing Company
                     Peleng JSC
                     Baltkrievijas Republikas militārās rūpniecības Valsts iestāde (State Authority for Military Industry of the Republic of Belarus)
                     Baltkrievijas Republikas Valsts drošības komiteja (State Security Committee of the Republic of Belarus)
                     Transaviaexport Airlines JSC
                     Volatavto OJSC
                  
               ”.
         
      
      
         
            II PIELIKUMS
            
               
                  
                     “XV PIELIKUMS
                     
                        REGULAS 1.zb PANTĀ MINĒTO JURIDISKO PERSONU, VIENĪBU VAI STRUKTŪRU SARAKSTS
                     
                     
                                 Juridiskās personas, vienības vai struktūras nosaukums
                              
                              
                                 Piemērošanas sākuma datums
                              
                           
                                 Belagroprombank
                              
                              
                                 2022. gada 20. marts
                              
                           
                                 Bank Dabrabyt
                              
                              
                                 2022. gada 20. marts
                              
                           
                                 
                                    Development Bank of the Republic of Belarus (Baltkrievijas Republikas Attīstības banka)
                              
                              
                                 2022. gada 20. marts
                              
                           
                                 
                                    Belinvestbank (Belarusian Bank for Development and Reconstruction) (Baltkrievijas Attīstības un rekonstrukcijas banka)
                              
                              
                                 2022. gada 14. jūnijs
                              
                           
               ”.